paragraph_text: Financijsko (poslovno) izvještavanje u pogledu novčanog tijeka uređeno je danas Međunarodnim financijskim standardom 7 (novčani tijek) iz 1993. godine, kojim je izmijenjen raniji standard iz 1977. godine. Prema važećem standardu, svako poduzeće treba sastaviti izvještaj o novčanom tijekovima i prezentirati ga kao dio svojih financijskih izvještaja za svako razdoblje za koje se financijska izvješća sastavljaju (godišnje, eventualno kvartalno ili mjesečno). Informacije sadržane u izvještaju o novčanim tijekovima trebaju omogućiti procjenu neto imovine poduzeća, uvid u njegovu financijsku strukturu (uključujući likvidnost i solventnost), u njegovu sposobnost da pravodobno i u cijelosti podmiruje svoje obveze, profitabilnost poslovanja i druge okolnosti vezane uz poslovanje poduzeća.